**บทที่ 5**

**ความสามารถของระบบงานเพื่อรองรับการให้บริการ  
โดยหน่วยงานเจ้าของใบอนุญาต/บริการที่เกี่ยวข้อง**

การออกแบบสถาปัตยกรรมองค์กรของระบบอำนวยความสะดวกในการประกอบธุรกิจแบบครบวงจรประกอบด้วย 8 ขั้นตอนมาตรฐาน ได้แก่ การสืบค้นข้อมูล การยืนยันตัวตน การยื่นคำขอ การพิจารณาคำขอ การอนุมัติ การชำระค่าธรรมเนียม การออกหนังสือสำคัญ และการจัดส่งหนังสือสำคัญ โดยแต่ละขั้นตอนถ้ามีการออกแบบตามแนวทาง SOA หรือ Service Oriented Architecture จะทำให้มีระบบดิจิทัลเข้ามาสนับสนุนการดำเนินงานในแต่ละขั้นตอน การออกแบบในอนาคตเสนอให้การบริการเป็นอิสระจากกันได้ โดยบางบริการหน่วยงานของรัฐอาจจะจัดหาและพัฒนาขึ้นมาเอง หรือบางบริการสามารถใช้ของหน่วยงานภายนอกอื่นก็ได้ เมื่อเกิดการปรับหรือเป็นเปลี่ยนแปลง สถาปัตยกรรมที่เป็นอิสระจากกันแบบนี้จะทำให้สามารถดำเนินการได้ง่าย ตอบสนองงานได้ดี โดยไม่ส่งผลกระทบกับการบริการอื่น ๆ

A screenshot of a computer

Description automatically generated with low confidence

**ภาพที่ 1** ความสามารถของระบบงานเพื่อรองรับการให้บริการ

คุณสมบัติของระบบบริการที่หน่วยงานรัฐต้องมีแสดงดังภาพที่ 1 เพื่อให้ง่ายต่อการอธิบายสามารถแบ่งออกได้เป็น 2 ลักษณะ ดังนี้

1. ความสามารถในการเชื่อมโยงกับหน่วยงานกลาง ให้พิจารณาที่กล่องสีน้ำเงินจะเป็นบริการสนับสนุนของหน่วยงานกลางประกอบด้วย ระบบยืนยันตัวบุคคล ระบบรับชำระเงิน และ Federal Catalog ที่หน่วยงานเจ้าของใบอนุญาตต้องมีซอฟต์แวร์โมดูลนี้เช่นเดียวกัน เนื่องจากขั้นตอนเหล่านี้ได้ออกแบบมาให้ผู้ประกอบการสามารถเลือกใช้บริการจากหลายช่องทางได้
2. ความสามารถในการเชื่อมโยงกับหน่วยงานเจ้าของใบอนุญาตอื่น ให้พิจารณาที่กล่องสีแดงของทั้งสองหน่วยงาน จะมีซอฟต์แวร์โมดูลที่สำคัญอยู่ 4 รายการ คือ Catalog ที่เชื่อมต่อกับ Federal Catalog เพื่อใช้ในการค้นหาใบอนุญาตที่เกี่ยวข้อง API เพื่อให้ผู้ประกอบการสามารถร้องขอใบอนุญาตด้วยโปรแกรมประยุกต์ของตัวเอง Web รองรับร้องขอใบอนุญาตผ่านทางเว็บเบราว์เซอร์ และ License Access เพื่อให้หน่วยงานเจ้าของใบอนุญาตและหน่วยงานเจ้าของใบอนุญาตอื่นสามารถร้องขอใบอนุญาตระหว่างกันได้

Graphical user interface, application

Description automatically generated

**ภาพที่ 2** ความสามารถของระบบงานเพื่อรองรับการให้บริการแบบอัตโนมัติ

ภาพที่ 2 เป็นความสามารถของระบบบริการดิจิทัลที่สำคัญเช่นกัน เป็นการออกแบบเพื่อให้บริการกับภาคธุรกิจที่มีความพร้อม ได้แก่บริษัทใหญ่ๆ ที่ได้มีการเปลี่ยนผ่านเป็นบริษัทดิจิทัลเรียบร้อยแล้ว ซึ่งมีจำนวนไม่น้อย กระบวนการทำงานของบริษัทได้เปลี่ยนจากการทำงานของคนมาเป็นระบบดิจิทัลแล้วเช่นกัน ดังแสดงในภาพตรงกล่องสีแดง ดังนั้นการร้องขอบริการระหว่างภาคธุรกิจกับหน่วยงานเจ้าของใบอนุญาตจะเป็นแบบอัตโนมัติที่ระบบดิจิทัลระหว่าง 2 หน่วยงานจะเชื่อมโยงและทำงานร่วมกันแบบอัตโนมัติ

การเชื่อมโยงจะดำเนินการผ่านทาง API ตั้งแต่การยื่นคำขอใบอนุญาตใหม่ การติดตามความก้าวหน้า การร้องขอใบอนุญาตที่ออกไปแล้ว หรือ การรับชำระเงิน โดยหน่วยงานก็ต้องมีโมดูล IID ที่ใช้ในการระบุใบอนุญาตของตนเองตามมาตรฐานที่ทางภาครัฐกำหนดไว้เช่นกัน