**บทที่ 4**

**กรอบงบประมาณที่ต้องใช้ในการพัฒนา/ปรับปรุงระบบอำนวยความสะดวกในการประกอบธุรกิจแบบครบวงจร**

ระบบอำนวยความสะดวกในการประกอบธุรกิจแบบครบวงจร จะทำให้การขอใบอนุญาตและบริการของหน่วยงานภาครัฐสามารถทำได้อย่างสะดวกยิ่งขึ้น มีการแบ่งการพัฒนาออกเป็นสามระยะ ใช้ระยะเวลาสามปี ได้แก่

ระยะที่หนึ่ง การทำให้ใบอนุญาตมีลักษณะเป็นอิเล็กทรอนิกส์ สามารถเข้าถึงได้สะดวกและง่าย จากทุกที่ทุกเวลา โดยมีใบอนุญาตและบริการที่คัดเลือกไว้ 100 รายการ

ระยะที่สอง เหมือนกับระยะที่ 1 แต่เพิ่มใบอนุญาตและบริการอีก 100 รายการ พัฒนาให้ระบบทำงานร่วมกับระบบสนับสนุนอื่นได้อย่างอัตโนมัติ

ระยะที่สาม เหมือนกับระยะที่ 2 แต่เพิ่มใบอนุญาตและบริการอีก 100 รายการ พัฒนาให้ระบบทำงานร่วมกับระบบออกใบอนุญาตของหน่วยงานได้ซับซ้อนขึ้น

Logo, company name

Description automatically generated

เป้าหมายของการพัฒนาระบบคือการอำนวยความสะดวกในการประกอบธุรกิจ ได้แก่ 1.การกรอกข้อมูลเพียงครั้งเดียว 2.การลดภาระในการเตรียมเอกสาร และ 3.ลดภาระในการเดินทางเพื่อรับบริการ เพื่อสนับสนุนเป้าหมายเหล่านี้ ต้องมีการพัฒนาความสามารถหลายด้าน อาจเป็นได้เป็นสองประเภท ได้แก่ 1.ความสามารถด้านดิจิทัล และ 2.ความสามารถด้านกระบวนงานขององค์กร

ในบทนี้จะเน้นการประมาณการค่าใช้จ่ายในส่วนของการพัฒนาความสามารถด้านดิจิทัล โดยแต่ละระยะของการพัฒนา มีส่วนที่มีลักษณะเหมือนกันและส่วนที่มีลักษณะที่แตกต่างกัน โดยสามารถแบ่งส่วนของเนื้องานที่เกี่ยวข้องได้ดังต่อไปนี้

1. งานพัฒนาเอกสารอิเล็กทรอนิกส์ ประกอบด้วยเนื้องานเพื่อทำให้ใบอนุญาตและบริการ ใบคำขอ รวมทั้งเอกสารที่เกี่ยวข้อง อยู่ในรูปแบบอิเล็กทรอนิกส์และสามารถเข้าถึงได้ผ่านอินเทอร์เน็ต
2. งานพัฒนาระบบสนับสนุนกระบวนการให้บริการ ประกอบด้วยเนื้องานเพื่อพัฒนาให้ระบบดิจิทัลสามารถสนับสนุนกระบวนการให้บริการ พัฒนาให้ระบบสามารถเชื่อมโยงใช้ข้อมูลร่วมกัน ทำงานประสานกันได้อย่างอัตโนมัติ
3. งานสนับสนุนระบบอำนวยความสะดวกในภาพรวม ประกอบด้วยเนื้องานที่จำเป็นในการสนับสนุนให้ระบบดิจิทัลให้บริการได้จริงอย่างมีประสิทธิภาพ

**4.1 งานพัฒนาเอกสารอิเล็กทรอนิกส์**

เอกสารอิเล็กทรอนิกส์ ได้แก่ ใบอนุญาตอิเล็กทรอนิกส์ ใบคำขออิเล็กทรอนิกส์ และเอกสารอิเล็กทรอนิกส์อื่นๆ ที่เกี่ยวข้องในกระบวนการขออนูยาตและบริการ งานพัฒนาเอกสารอิเล็กทรอนิกส์ ประกอบด้วย

1. งานจัดทำข้อมูลรายละเอียดการขอใบอนุญาตและบริการ
2. งานจัดทำแคตตาล็อกใบอนุญาต ความหมายและรูปแบบเอกสารอิเล็กทรอนิกส์
3. งานพัฒนาระบบดิจิทัลแคตตาล็อกจัดเก็บข้อมูลบริการของหน่วยงาน
4. งานพัฒนาระบบเข้าถึงเอกสารอิเล็กทรอนิกส์อัตโนมัติ
5. งานพัฒนาระบบตรวจสอบความถูกต้องของเอกสารอิเล็กทรอนิกส์

**4.2 งานพัฒนาระบบสนับสนุนกระบวนการให้บริการ**

1. งานพัฒนาระบบดิจิทัลให้บริการจากจุดเดียว DoBiz (Doing Business Portal)
2. งานพัฒนาระบบดิจิทัลแคตตาล็อกศูนย์เชื่อมโยง Federated Catalog
3. งานพัฒนาระบบดิจิทัลออกใบอนุญาตและบริการกลาง
4. งานพัฒนาระบบดิจิทัลส่วนเชื่อมโยง ของหน่วยงานเจ้าของบริการ
5. งานพัฒนา/ปรับปรุงระบบดิจิทัลส่วนให้บริการของหน่วยงานเจ้าของบริการ
6. งานพัฒนาระบบดิจิทัลเชื่อมโยงกับระบบยืนยันตัวตนกลาง
7. งานพัฒนาระบบดิจิทัลเชื่อมโยงกับระบบรับชำระกลาง

**4.3 งานสนับสนุนระบบอำนวยความสะดวกในภาพรวม**

1. งานพัฒนาระบบมอนิเตอร์และสนับสนุนการแก้ไขปัญหาการเชื่อมโยง
2. งานพัฒนาระบบดิจิทัลสนับสนุนการให้ความช่วยเหลือและตอบคำถาม Help Desk
3. งานฝึกอบรมเจ้าหน้าที่ของหน่วยงานเจ้าของบริการและบุคลากรสนับสนุนส่วนกลาง
4. งานประชาสัมพันธ์ สร้างความรู้ความเข้าใจให้ประชาชนและส่งเสริมให้มาใช้บริการ

**4.4 งานพัฒนาระบบดิจิทัล**

เนื้องานที่เกี่ยวข้องการพัฒนาให้ได้มาซึ่งเป้าหมายที่วางไว้ ประกอบด้วยองค์ประกอบเนื้องานหลายส่วนดังแสดงข้างต้น ในบรรดาเนื้องานเหล่านั้น มีจำนวนไม่น้อย เป็นเนื้องานที่เกี่ยวข้องกับการพัฒนาระบบดิจิทัล การพัฒนาระบบดิจิทัลประกอบด้วยองค์ประกอบย่อย ดังต่อไปนี้

1. งานวิเคราะห์ความต้องการของระบบ (Business Requirement Analysis)
2. งานออกแบบ UI/UX (User Interface and User Experience Design)
3. งานออกแบบและพัฒนาระบบโปรแกรมประยุกต์ (Application Development)
4. งานระบบฮาร์ดแวร์และซอฟต์แวร์ระบบ (Hardware and System Development)
5. งานควบคุมคุณภาพระบบดิจิทัล (Application Quality Assurance)
6. งานติดตั้งและอิมพลิเมนท์ระบบดิจิทัล (Installation and Implementation)
7. งานบริหารโครงการ (Project Management)
8. งานบำรุงรักษาระบบดิจิทัล (Digital System Maintenance)

**4.5 ลักษณะงานของแผนงานในแต่ละระยะ**

งานในระยะที่ 1 จะเน้นการพัฒนาเอกสารอิเล็กทรอนิกส์มีคุณสมบัติให้ระบบดิจิทัลสามารถนำไปใช้ได้ โดยไม่พึ่งพาผู้ผลิตรายใดรายหนึ่ง โดยการใช้รูปแบบฟอร์แมทอิงตามมาตรฐานสากล และพัฒนาให้สามารถเข้าถึงได้ง่ายผ่านเครือข่ายอินเทอร์เน็ต การจัดทำข้อมูลรายละเอียดการขออนุญาตและบริการ ของใบอนุญาต 100 รายการ งานส่วนนี้จะเหมือนกันทั้งในระยะที่ 2 และ 3 แต่จะมีงานบางส่วนเช่น งานพัฒนาระบบแคตตาล็อก งานพัฒนาระบบเข้าถึงเอกสาร และงานพัฒนาระบบตรวจสอบความถูกต้องของเอกสาร ที่ส่วนใหญ่สามารถนำไปใช้ต่อได้ในงานระยะต่อไป

A picture containing application

Description automatically generated

เนื้องานในระยะที่ 2 ในส่วนของการพัฒนาเอกสารอิเล็กทรอนิกส์ ซึ่งลักษณะงานเหมือนกับ ระยะที่ 1 แต่เพิ่มเติมอีก 100 รายการ สำหรับระบบแคตตาล็อก ระบบเข้าถึงเอกสาร และระบบตรวจสอบเอกสารสามารถนำมาปรับใช้ได้ เนื้องานใหม่ได้แก่การพัฒนาระบบดิจิทัลในส่วนของหน่วยงานเจ้าของบริการ ซึ่งประกอบด้วยสองส่วนสำคัญ คือ ส่วนระบบดิจิทัลหลักของหน่วยงาน และส่วนระบบดิจิทัลเพื่อเชื่อมโยงกับระบบอื่น

เนื้องานในระยะที่ 3 มีลักษณะคล้ายคลึงกับ เนื้องานในระยะที่ 2 บางส่วนที่เป็นระบบดิจิทัลที่พัฒนาไว้แล้วในระยะที่ 2 อาจนำมาใช้ในระยะที่ 3 โดยการปรับปรุงเล็กน้อย แต่ไปเพิ่มเนื้องานในส่วนการพัฒนาระบบดิจิทัลสนับสนุนการทำงานประสานงานกันที่ซับซ้อนขึ้น การทำงานร่วมกันโดยอัตโนมัติ กับระบบดิจิทัลของหน่วยงาน และกับระบบดิจิทัลของภาคเอกชน ประมาณการได้ว่ามีเนื้องานโดยเรวมที่ใกล้เคียงกัน

**4.6 งบประมาณดำเนินการ**

งบประมาณดำเนินงานในแต่ละส่วนงาน ในแต่ละปีเป็นดังต่อไปนี้

|  |  |  |  |  |  |
| --- | --- | --- | --- | --- | --- |
|  | รายการ | ปีที่ 1 (ลบ) | ปีที่ 2  (ลบ) | ปีที่ 3  (ลบ) | รวม  (ลบ) |
| พัฒนาเอกสารอิเล็กทรอนิกส์ | |  |  |  |  |
|  | พัฒนาเอกสารอิเล็กฯ | 20 | 20 | 20 | 60 |
|  | พัฒนาระบบดิจิทัลสนับสนุน | 20 | 5 | 5 | 30 |
| พัฒนาระบบดิจิทัลบริการ | |  |  |  |  |
|  | พัฒนาระบบเชื่อมโยง API ของหน่วยงาน | 6 | 33 | 33 | 72 |
|  | พัฒนาเชื่อมโยงระบบยืนยันตัวตนกลาง | 2 | 5 | 5 | 12 |
|  | พัฒนาเชื่อมโยงระบบรับชำระกลาง | 2 | 5 | 5 | 12 |
|  | ***พัฒนาปรับปรุงระบบของหน่วยงาน*** | - | - | - |  |
|  | ***พัฒนาระบบออกใบอนุญาตกลาง*** | - | - | - |  |
|  | พัฒนาระบบ DoBiz ส่วนเชื่อมโยง | 20 | 10 | 10 | 40 |
|  | พัฒนาระบบ แคตตาล็อก | 10 | 2 | 2 | 14 |
| สนับสนุนการดำเนินงาน | |  |  |  |  |
|  | พัฒนาระบบมอนิเตอร์การเชื่อมโยง | 5 | 5 | 5 | 15 |
|  | พัฒนาระบบช่วยเหลือ Help Desk | 5 | 5 | 5 | 15 |
|  | ฝึกอบรมเจ้าหน้าที่ | 10 | 10 | 10 | 30 |
|  | ***ประชาสัมพันธ์สร้างความเข้าใจ*** | - | - | - |  |
| **รวม** | | 100 | 100 | 100 | 300 |

ภาพรวมการใช้งบประมาณในส่วนที่เกี่ยวข้องกับการพัฒนาระบบอำนวยความสะดวกในการประกอบธุรกิจแบบครบวงจร ที่ดำเนินการในส่วนที่เกี่ยวข้องกับระบบดิจิทัลและการเชื่อมโยง จำนวนทั้งสิ้น 300 ล้านบาท แบ่งเป็น

1. งบประมาณในปีที่ 1 จำนวน 100 ล้านบาท
2. งบประมาณในปีที่ 2 จำนวน 100 ล้านบาท
3. งบประมาณในปีที่ 3 จำนวน 100 ล้านบาท

ทั้งนี้ยังไม่รวมงบประมาณในส่วนที่ต้องปรับปรุงระบบดิจิทัลให้บริการในกระบวนการขออนุญาตของหน่วยงาน การพัฒนาระบบออกใบอนุญาตส่วนกลาง สำหรับหน่วยงานเจ้าของใบอนุญาตที่ไม่มีระบบดิจิทัลของตนเอง และ การประชาสัมพันธ์สร้างความเข้าใจและส่งเสริมให้เกิดการใช้บริการของประชาชน