ดัชนีชี้วัดประโยชน์ ที่จับต้องได้และสามารถวัดได้ ที่สามารถแสดงถึงการได้ประโยชน์จากระบบอำนวยความสะดวกแบบครบวงจร ได้แก่

1. จำนวนการเข้าถึงใบอนุญาตในรูปแบบดิจิทัลผ่านระบบเข้าถึง  
   (ไม่ต้องเดินทางไปเอาที่หน่วยงาน)
2. จำนวนใบอนุญาตที่ออกในรูปแบบดิจิทัลที่สามารถเข้าถึงได้สะดวก  
   (ไม่ต้องไปเอาที่หน่วยงาน)
3. จำนวนการสร้างคำขอในรูปแบบดิจิทัลที่กำหนดเป็นมาตรฐานและระบบเข้าใจได้อย่างอัตโนมัติ  
   (ไม่ต้องไปยื่นคำขอที่หน่วยงาน)
4. จำนวนเอกสารอิเล็กทรอนิกส์ดึงจากระบบของหน่วยงานโดยอัตโนมัติ   
   (ไม่ต้องเดินทางไปหน่วยงาน ไม่ต้องเตรียมเอกสาร)
5. จำนวนการตรวจสอบสถานะของกระบวนการขออนุญาต  
   (ไม่ต้องเดินทางไปตรวจสอบสถานะที่หน่วยงาน)
6. จำนวนใบอนุญาตที่ออกและถูกส่งให้ผู้ขอโดยอัตโนมัติด้วยช่องทางดิจัล  
   (ไม่ต้องเดินทางไปรับเอกสารด้วยตนเอง)
7. จำนวนครั้งของการทำงานประสานกันระหว่างระบบดิจิทัลผ่านระบบ API

ดัชนีชี้วัดประโยชน์ที่ไม่สามารถจับต้องได ที่สามารถแสดงถึงการได้ประโยชน์จากระบบอำนวยความสะดวกในการประกอบธุรกิจแบบครบวงจร ได้แก่

1. ความพึงพอใจของผู้ใช้บริการผ่านช่องดิจิทัลของหน่วยงาน
2. ความพึงพอใจของผู้ใช้บริการผ่านช่องดิจิทัลของระบบให้บริการกลาง
3. ความพึงพอใจของเจ้าหน้าที่ผู้ปฏิบัติหน้าที่ในการให้บริการออกใบอนุญาต

เพื่อให้ระบบอำนวยความสะดวกเกิดประโยชน์ดังที่คาดหวังอย่างเป็นรูปธรรม จนปรากฎชัดและวัดได้ดังดัชนีชี้วัดข้างต้น จำเป็นต้องพัฒนาความสามารถของหน่วยงานและระบบดิจิทัลของหน่วยงานให้อยู่ในระดับดีพอที่จะเอื้อให้เกิดขึ้นได้จรริง การที่จะประเมินได้ว่าระบบดิจิทัลได้รับการพัฒนาให้มีระดับที่พอหรือไม่อย่างไร นั้น อาจจำเป็นต้องมีดัชนีชี้วัดระดับความพร้อมในการอำนวยสะดวก ดังต่อไปนี้

ดัชนีชี้วัดระดับความสามารถของการเข้าถึงใบอนุญาตในรูปแบบดิจิทัล

1. มีรหัสประจำตัวใบอนุญาตที่สามารถอ้างอิงได้ (Linked IRI)
2. สามารถเข้าถึงข้อมูลใบอนุญาตได้โดยใช้ลิงค์
3. ได้เอกสารอิเล็กทรอนิกส์ทันที แต่ระบบดิจิทัลไม่สามารถเข้าใจได้อย่างอัตโนมัติ
4. ได้เอกสารอิเล็กทรอนิกส์ทันทีพร้อมความหมายที่ระบบดิจิทัลสามารถเข้าใจได้อัตโนมัติ
5. ได้เอกสารอิเล็กทรอนิกส์ทันทีและมีคุณสมบัติใช้แทนกระดาษได้ตามกฎหมาย

ดัชนีชี้วัดระดับความสามารถของการทำงานประสานกันของระบบ

1. ใบคำขอมีรหัสประจำตัวที่สามารถอ้างอิงในการติดตามสถานะการขออนุญาต
2. มีรูปแบบฟอร์แมทที่มีมาตรฐานสามารถเข้าใจได้โดยระบบดิจิทัล
3. มีระบบ API รับคำขอได้อย่างอัตโนมัติ
4. มีรบบ API ที่สามารถตรวจสอบสถานะการให้บริการ
5. มี API ที่สามารถทำงานประสานกับหน่วยงานอื่นได้อย่างซับซ้อน ไม่เพียงแค่สอบถามสถานะเท่านั้น