**บทที่ 6**

**ความสามารถของระบบงานเพื่อรองรับการเชื่อมโยง**

ระบบอำนวยความสะดวกในการประกอบธุรกิจแบบครบวงจรที่ควรจะเป็นในอนาคตได้มีการออกแบบความสามารถของระบบงานเพื่อรองรับการเชื่อมโยง ที่สนับสนุนการเชื่อมโยงระหว่างหน่วยงานที่เกี่ยวข้องให้สามารถปฏิบัติงานร่วมกันระหว่างหน่วยงาน ประกอบด้วย

1) การเชื่อมโยงระหว่างหน่วยงานเจ้าของใบอนุญาตกับหน่วยงานกลาง

2) การเชื่อมโยงระหว่างหน่วยงานเจ้าของใบอนุญาตกับหน่วยงานเจ้าของใบอนุญาตอื่น

3) การเชื่อมโยงระหว่างหน่วยงานเจ้าของใบอนุญาตกับภาคธุรกิจ

Graphical user interface

Description automatically generated

**ภาพที่ 1** ความสามารถของระบบงานเพื่อรองรับการเชื่อมโยง

ภาพที่ 1 แบ่งออกเป็น 3 ส่วน คือ 1) ภาคธุรกิจ 2) หน่วยงานเจ้าของใบอนุญาต 3) หน่วยงานกลาง ภาคธุรกิจที่มีความพร้อม ได้แก่บริษัทใหญ่ๆ ที่ได้มีการเปลี่ยนผ่านเป็นบริษัทดิจิทัลเรียบร้อยแล้ว กระบวนการทำงานของบริษัทได้เปลี่ยนจากการทำงานของคนมาเป็นระบบดิจิทัลแล้วเช่นกัน โดยภาคธุรกิจจะมีการพัฒนา License Management ที่เป็นตัวกลางเชื่อมต่อระหว่าง Business Application กับระบบต่างๆ ของภาครัฐ ดังนั้นการร้องขอบริการระหว่างภาคธุรกิจกับหน่วยงานรัฐทั้งหน่วยงานส่วนกลางและหน่วยงานเจ้าของใบอนุญาตจะเป็นแบบอัตโนมัติที่ระบบดิจิทัลระหว่างหน่วยงานจะเชื่อมโยงและทำงานร่วมกันแบบอัตโนมัติ

หน่วยงานเจ้าของใบอนุญาต มีโมดูลที่สำคัญ 2 โมดูลที่ทำหน้าที่สนับสนุนการเชื่อมโยงระหว่างระบบดิจิทัล คือ License Access เพื่อเป็นช่องทางให้หน่วยงานอื่นสามารถเข้าถึงข้อมูลใบอนุญาตได้ และ Catalog ที่เป็นบัญชีของข้อมูลต่างๆ เช่น รายละเอียดการบริการดิจิทัล เป็นต้น

ส่วนหน่วยงานกลาง เช่น สำนักงานพัฒนารัฐบาลดิจิทัล หรือ กรมบัญชีกลาง ได้ดำเนินการพัฒนามาตรฐานเพื่อการเชื่อมโยงระหว่างหน่วยงาน โครงสร้างพื้นฐานทางเทคโนโลยี และซอฟต์แวร์กลางเพื่อสนับสนุนการเชื่อมโยงที่สามารถรองรับทุกหน่วยงานตามความพร้อม ดังแสดงในภาพจะประกอบด้วยโมดูลที่สำคัญ คือ การยืนยันตัวตน การชำระเงิน Federal Catalog และเว็บพอร์ทัลกลาง